Reisebricht # 4  11 - 12 /08/2007  Vo Singapur nach Cairns    Nochdem mr öbbe 4h (für euch;) ime Kaffi mit Internet Access ghockt si, isches denn witergange. E ufgstellte Taxifahrer het eus bim Hotel abgholt. Mr hän denn au nochli über Singapur plauderet  mitem. Er het übere Nationalfirtig und s'Verhältnis zu dä Nochberländer verzellt (Singapur als Wohlstands-Staat" näbe 2. Und 3. Wältländer), was sehr interessant gsi isch. Uf mini Ussag, wie friedlich und gwaltfrei Singapur sig, heter gantwortet: If somebody fight anothel, Singapul law will Kill him!" - Aber saalüü, grad d'Todesstrof!?!? Sinere Erklärig noch, muess sich denn ame scho ume heftigers fighting" handle, aber Tatsach isch, dass so Vergehe recht hart bestroft werde.  Au am moderne Flughafe  Changi het wider alles prima klappt. Nochdem mr öbis gässe (wider sehr spicy!!) hän, hämmer eus no dFüess elektonisch lo massiere (->Fotoalbum). Und denn simer widermol ines Flugzüg ghöcklet. Z Darwin acho, ischs zum Sicherheitzcheck gange ( sehr genau) und denn nach e paar Minute Füessverträtte ischs wieder zrugg in gliche Flieger gange! Jez simer grad no unterwegs nach Cairns. Mr fliege grad in traumhafte Sunneufgang vom 12. August. (->Fotoalbum)  Mr hän no sone declaration Frogeboge müese  Usfülle. Me mues bestätige, dass me kei Ässe drbi het (hämmer, dank Stefi und Franzisca=), dass me kei Pflanze drbi het (hämmer, dank em Steve=) und dass me kei Medikament ifüehrt (hämmer au, dank eusne Mamis=). Mr hän uf jede Fall mol überall NEI akrüzlet. Mr hoffe mol dass das klappt. Und sunscht chöne mr kei Englisch.=)  In e paar Minute sete mr denn in Cairns lande. Denn hämer denn, nach 4 Flüg und öbbe 22 Flugstunde in guet 3 Däg, mol für 2 Mönet Rueh vo dr Fliegerei.  Dr negscht Bricht chunnt denn  us Cairns..